**Ministerstvo vnútra SR**

**Prezídium Policajného zboru**

**Úrad hraničnej a cudzineckej polície**

Pribinova 2

812 72 Bratislava

Váš list č. / zo dňa Naše číslo Vybavuje / Tel. Salka

12.05.2025

**VEC**

**ŽIADOSŤ O OTVORENIE ŠTÁTNEJ HRANICE – HRANIČNÉHO PRIECHODU SALKA - LETKÉS**

V zastúpení obyvateľovobce Salka, ako aj obyvateľov maďarsko-slovenskej pohraničnej spádovej oblasti medzi obcami Salka a Letkés sa obraciame na Vás s nasledovnou žiadosťou.

Z dôvodu vyhlásenia mimoriadnej situácie pre výskyt nákazy slintačky a krívačky na území Slovenskej republiky uznesením vlády Slovenskej republiky č. 148/2025 z 25.03.2025 došlo opatrením polície zo dňa 07. 05. 2025 k predĺženiu uzatvorenia hraničného priechodu Salka – Letkés.

Opakované uzatvorenie tohto hraničného priechodu spôsobuje problémy nielen obyvateľstvu obce Salka, ale aj veľkému počtu obyvateľstvu z priľahlých obcí, ktorí na dennej báza dochádzajú za prácou do Maďarska alebo opačne na Slovensko, pričom dĺžka dennej obchádzky spôsobenej uzatvorením priechodu je minimálne 90 km. Z tohto dôvodu by znovuotvorenie hraničného priechodu Salka – Letkés bolo pre obyvateľov tohto regiónu v týchto ekonomicky ako aj finančne náročných časoch významnou pomocou.

Na základe vyjadrení producentov poľnohospodárskych produktov z obce Salka (chovateľov zvierat, pre ktoré je slintačka a krívačka nebezpečná), by znovuotvorenie hraničného priechodu Salka – Letkés predstavovalo pre nich minimálne riziko.

S poukazom na vyššie uvedené Vás preto v mene regiónu žiadame o znovuotvoreniu hraničného priechodu Salka – Letkés.

V prílohe zasielame aj zoznam osôb pripájacích sa k tejto žiadosti.

Za kladné vybavenie našej žiadosti vopred ďakujeme.

S pozdravom

Mgr. Silvia Cagalová

starostka obce